'n Kruik vol Jasmyn | Alles wat mooi is
Stories van TunaBlom Pienaar
Vertelling van voëls
May 4, 2021 ~ 'n Kruik vol Jasmyn	~ Leave a comment
Sy was oppad dorp toe met 'n stok-kierie vasgevat in haar hand. Die waardigheid in haar praat het my aandag onmiddelik geëien. Elizabeth Steenkamp is wie sy is. En alhoewel die vuil aan haar rok en stukkend van haar skoene gesê dat sy nie 'n rykvrou is nie, was daar nie eens 'n sweempie bedel in haar te vinde nie. 'n Sterk vrou. 'n Gelowige vrou. 'n Trotse vrou.
April 16, 2021 ~ 'n Kruik vol Jasmyn	~ 3 Comments
Die niksheid van die Tankwa Karoo is besonders. So vêr as wat jy kan sien is dit groot oop vlaktes wat bestrooi lê met pikswart klippies. Die vormloosheid vul my met 'n vreemde verwondering. Die oopheid asem vars vrede in my in. Die skroeison se blink weerkaats soos 'n kraai se vlerke oor die landskap. Nie 'n bossie in sig nie.
March 7, 2021 April 15, 2021 ~ 'n Kruik vol Jasmyn	~ 12 Comments
Elke draai beloof 'n onverwagse nuutheid. Buite my eie verstaan of uitdink. Bo my eie beheer of beplanning. Ontsettend onseker...tog Rotsvas veilig. My hand stewig in Syne toegvou: die bron van elke stukkie nodige dapperheid. Sy by-my-wees: die opgewonde hoop in my hart. Sy vrede, deurweek met my binneste begeertes: die onwankelbare sekerheid in elk tree.
December 8, 2020 ~ 'n Kruik vol Jasmyn	~ 6 Comments
Ek besef dat ons almal se somers anders lyk, en voel, hierdie jaar. Vir een mag dit dalk dae van konstante warmte en sonskyn wees, vir 'n ander dalk een stranddag in 'n see van sopweer.Wat wel belangrik is is die waarheid dat dit wél somer is! Of jy dit nou voel of nie, Food Lovers Market is die bewys daarvan!
November 18, 2020 November 19, 2020 ~ 'n Kruik vol Jasmyn	~ 3 Comments
Jy sien, in die Hande van die Groot Storieskrywer het hierdie skynbaar betekenlose sinnetjies krag om die koers van 'n moedelose bestaan te verander. 'n Vinnig-in, vinnig-uit word 'n geleentheid waar God een van Sy moeë mense met hoop en uitgesoekte-liefde kan bedien.
Waar Wonder Wink
October 14, 2020 ~ 'n Kruik vol Jasmyn	~ 3 Comments
Die kuns om te wag plaas ons, posisioneer ons, op 'n plek waar ons God se goedheid eerstehands kan ervaar. Die kuns om te wag wat brander na brander laat verby rol, wat kamp opslaan en vol verwagting uitkyk en stilword en rondhang tot jy die skool dolfyne, die see-pad, die goedheid van God gesien het!
October 2, 2020 October 2, 2020 ~ 'n Kruik vol Jasmyn	~ 7 Comments
In my hart is daar 'n pleidooi en 'n noodkreet, 'n dringendheid en 'n uitdaging. Die plastiek juwele met die glas steentjies sal oor tien, vyftien jaar steeds daar êrens in 'n kuberwolk tevinde wees. Maar die gruishope...as die wind van die ewigheid eers oor dit begin waai gaan ons nooit weer daardie skatte, die goud en diamante van ervaring, kan opdelf nie.
Pokkellyfie, Sparkles en 'n Slaggat
September 24, 2020 February 11, 2021 ~ 'n Kruik vol Jasmyn	~ 5 Comments
Wat is dit om stadig te lewe? Hoe lyk dit om 'n kwaliteit lewe te leef, ryk aan kreatiwiteit en braafheid en spontane uitgelatenheid? Wat is dit om waarde uit die alledaagse te put?
Neus teen die glas, of nie
September 13, 2020 September 14, 2020 ~ 'n Kruik vol Jasmyn	~ 8 Comments
Die "wil van God" is iets wat ons leerken soos ons Hom leerken. Dit is 'n gemaklike plek waar ons koester wat Hy koester, omdat Hy dit koester wat ons koester. Daar naby aan Hom help Hy ons onthou dat Hy, met Sy almag en hemelse leërskare, aan die kant van waarheid en lewe en lig staan. Dat Hy steeds die God van die onmoontlike is.
September 1, 2020 September 6, 2020 ~ 'n Kruik vol Jasmyn	~ 1 Comment
Lentedag. Soos 'n streep in die sand wat sê dat daar bloeisels en langer dae en lowergroen takke en warmer nagte oppad is. 'n Streep in die sand wat sê "Ek gaan begin uitkyk vir daardie bloeisels en lowergroentakke en warmer nagte en langer dae".